
545400 SIGHIŞOARA

Str. Muzeului nr. 7, Tel./Fax. 0265-771278

                                                H O T Ă R Â R E A   NR. 54





        din 28 martie 2013

pentru modificarea Hotărârii Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. Ecoserv Sig S.R.L. Sighişoara, completată prin Hotărârea Consiliului Local Sighişoara nr. 93/31.05.2012

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 7064/27.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr.  93/31.05.2012;

Având în vedere prevederile Legii nr. 51/2006, Legea serviciilor comunitare de utilităţi publice, republicată;

Văzând şi prevederile Legii nr. 101/2006, Legea serviciului de salubrizare a localităţilor, cu modificările şi completările ulterioare;

 Având în vedere prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local aprobată prin Legea nr. 3/2003 şi cele ale H.G. nr. 955/2004 pentru aprobarea reglementărilor-cadru de aplicare a O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local;

Văzând şi Raportul de specialitate nr. 7066/27.03.2013 al Serviciului Monitorizare Servicii de Utilităţi Publice, Investiţii, Urmărire contracte prin care se propune şi se justifică modificarea Hotărârii Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. Ecoserv Sig S.R.L. Sighişoara, respectiv a art. 1 (2) din această hotărâre, îndeplinindu-se prevederile legale;

În temeiul art. 36 (2), lit. “d”, (6) lit. “a” pct. 14, art. 45 (3) şi a art. 115(1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă modificarea art. 1 (2) din Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. Ecoserv Sig S.R.L. Sighişoara, aşa cum a fost completată prin Hotărârea Consiliului Local Sighişoara nr. 93/31.05.2012, care va următorul conţinut: 

“Art. 1(2). Activitatea care va face obiectul contractului de delegare a gestiunii Serviciului Public de salubrizare este sortarea deşeurilor municipale.”

Art. 2. Restul prevederilor Hotărârii Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. Ecoserv Sig S.R.L. Sighişoara, aşa cum a fost completată prin Hotărârea Consiliului Local Sighişoara nr. 93/31.05.2012 îşi păstrează valabilitatea.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilităţi Publice, Investiţii, Urmărire contracte şi S.C. ECOSERV SIG S.R.L. prin director Maior Gheorghe.

Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro


  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. S.C. Ecoserv Sig S.R.L. ;

1 ex. Serviciul Monitorizare Servicii de Utilităţi Publice, Investiţii, Urmărire contracte
9 ex. AF/FM

